Torsdag formiddag er ammunitionsrydderne ankommet for at fjerne de otte-ti fosforbomber, som blev fundet i går i bunker ved Løkken. Men nu viser det sig, at de ikke er farlige.

Politiet afspærrede i går et område omkring en bunker på stranden tæt ved Løkken. Først lød det, at det kunne være farlige bomber fra Anden Verdenskrig, men nu har eksperter fundet ud af, at bomberne er ufarlige. Bomberne er tomme, og blev formentlig brugt under krigen. Det vil derfor sige, at det kun er de tomme hylstre, der er tilbage. Da det er efterårsferie er der mange mennesker på stranden - og politiet har derfor valgt at afspærre et større område.